ગૂગલ જેવી કેટલીયે કંપનીઓ એકેડેમિક્સને વધુ પડતો ભાર આપતી નથી. તેમનું માનવું છે કે ઉમેદવાર પાસે પુસ્તકિયું જ્ઞાન હોવું જરૂરી નથી. તેમને ક્રિએટિવ હોવું જોઈએ. 2014માં ગૂગલના પૂર્વ સિનિયર વાઇસ પ્રેસિડેન્ટ લેસ્લો બોકે ન્યુયોર્ક ટાઈમ્સને આપેલા ઇન્ટરવ્યૂમાં કહ્યું હતું કે,"જો તમે સ્કુલે નહીં જતા બાળકોને જુઓ અને તેમના કામને નિહાળો તો તમને ખબર પડશે કે તેઓ કઈંક અલગ પ્રકારના હોય છે. આ પ્રકારના બાળકોને શોધવા માટે આપણે પૂર્ણ કોશિશ કરવી જોઈએ. કેટલીયે કોલેજ એ તમામ વસ્તુઓ પોતાના સ્ટુડન્ટ્સને નથી આપતા જેનો તેઓ દાવો કરે છે. જેનાથી કેટલીયે ખૂબીઓ ઉભરીને સામે નથી આવી શકતી.'' 2015માં અર્નસ્ટ એન્ડ યંગની અધિકારી મૈગી સ્ટિલવેલે હફિંગસ્ટન પોસ્ટના આર્ટિકલમાં લખ્યું હતું,"એકેડમિક યોગ્યતા માન્ય છે, પણ કેન્ડિડેટમાં ટેલેન્ટ હોવું જરૂરી છે. નોકરી માટે ડિગ્રીની બાધા અમે જલ્દી જ ખતમ કરી દેશું.''